The Eight
Store norske leksikon,Kunst og estetikk,Bildende kunst,Kunsthistorie,Nyrealisme, nysaklighet og tendenskunst
The Eight var navnet på en kunstnergruppe i New York som ble etablert i 1908 og som deltok i Armory Show i 1913 og som fikk avgjørende betydning for den moderne kunstens gjennombrudd i USA.
Frontfiguren var Robert Henri, de øvrige medlemmer var George Luks, John Sloan, William James Glackens, Arthur B. Davis, Everett Shinn, Maurice Prendergast og Ernest Lawson. De var realister og malte med en bred, pastos pensel hverdagsliv i amerikanske bymiljøer.Noen år senere gikk fem av disse malerne inn i en større bevegelse, kalt Ashcan-skolen, som inkluderte blant andre George Wesley Bellows, Edward Hopper, Glenn Coleman, Eugene Higgins og Jerome Myers.The Eight og Ashcan-skolen banet vei for en vital og ekte amerikansk malerkunst på 1900-tallet. Les mer i Store norske leksikon Billedkunst i USA på 1900-tallet